81 



Gamle Mænd, der i Aartier har besøgt Fiskevandene i disse 

 Egne, paastaa ogsaa, at de aldrig om Efteraaret har set mere 

 end 1 Unge sammen med det gamle Ørnepar*). Sidste Gang, 

 Havørnen har ynglet ved Skålavatn, er vistnok 1907 eller 1908. 

 Ved den Tid paabegyndtes der ogsaa Udlægning af Gift for Ræve 

 i denne Egn, og Ørnene har rimeligvis slaaet sig paa denne 

 dødbringende Føde, naar Indsøerne om Vinteren var belagt med 

 Is. Saalænge Søerne var isfri, har Ørnene sikkert ikke forladt 

 deres Sommeropholdssted, og det var da ogsaa kun om Vinteren, 

 at de tidligere engang imellem saas i Bygderne og gjorde sig 

 bemærkede ved at røve enkelte Lam. 



Paa en ubestigelig Klippe, »Arnarpufu« i »Hvammsnupur« 

 under Eyjafjøllum, havde et Par Ørne ynglet i mangfoldige Aar 

 indtil omkring 1890. Nogle sige, at ved den Tid blev de begge 

 fundne døde efter en Orkan('?); i alt Fald har der ikke ynglet 

 Ørne i Hvammsnupur siden 1890. 



Det synes dog, at Ørne til Tider ikke har været sjældne 

 under Eyjafjøllum; saaledes saas der en Vinter 5 forsamlede 

 om en død Lom. 1917 saa man igen af og til 2 Ørne flyve 

 under Fjeldet, men ingen har lagt Mærke til, at de har gjort 

 Forsøg paa at yngle. Paalidelige Mænd, der ere nøje kendte i 

 de Egne, hvor Rævegiften udlægges, udsige, at det er af denne 

 Gift, Ørnene dræbes. De har fundet Levninger af omkomne 

 Ørne i Nærheden af de Steder, hvor Giften var udlagt. 



20. VESTMANNAEYJAR. 



Paa Vestmannøerne har der vistnok aldrig ynglet Ørne, og 

 der findes ingen Stednavne, der give Formodning derom. Med 

 flere Aars Mellemrum ses der engang imellem en Ørn 1 å 2 Dage, 

 beskæftiget med at fange Søfugle; især er det Stormfuglen 

 (Fulmaras glacialis), det gaar ud over. Denne kommer ofte — for- 

 modentlig af Nysgerrighed — Ørnen saa nær, at den blivet et let 

 Bytte, idet Ørnen griber den med Kløerne. 



*) Dette lader formode at Havørnen stundom kun fremfører en levedygtig 

 Unge. See ogsaa Faber, »Prodromus« Side 2. Desuden indtræffer det Tilfælde 

 vistnok ikke sjældent, at et af Æggene i Kuldet ikke er befrugtet. 



